བརྟུལ་ཞུགས་མཆོག་

བརྟུལ་ཞུགས་མཆོག་ཅེས་པ་ནི་ཐར་པའི་ལམ་ལ་འབད་ཅིང་བརྩོན་པའི་མཆོག་ཏུ་གྱུར་པའི་བརྟུལ་ཞུགས་ཅན་གྱི་གང་ཟག་ཞིག་གོ  །
 མཚན་ཉིད། 
ཚུལ་ཁྲིམས་ཀྱི་བསླབ་པའི་སྡོམ་པ་ལ་ལེགས་པར་གནས་ཤིང་ཐར་པའི་དོན་དུ་བརྩོན་འགྲུས་ཤུགས་དྲག་ཏུ་བྱེད་པ་ཡིན་ནོ། །"ཐར་བའི་དོན་དུ་འབད་ཅིང་བརྩོན་པའི་བརྟུལ་ཞུགས་མཆོག་དང་ལྡན་པ་ཉན་ཐོས་རང་རྒྱལ་བྱང་སེམས་སོ་སྐྱེ་རྣམས་"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར།ཞེས་གསུངས་པ་ནི། ཉན་ཐོས་དང་རང་རྒྱལ། བྱང་ཆུབ་སེམས་དཔའ། སོ་སྐྱེ་བ་བཅས་སྡེ་ཚན་བཞི་ཡོད་ཀྱང་། ཐམས་ཅད་ཐར་པ་ཐོབ་པའི་ཆེད་དུ་ཞུགས་ཤིང་འབད་པའི་གང་ཟག་རྣམས་ལ་བརྟུལ་ཞུགས་མཆོག་ཅེས་བརྗོད་པ་ཡིན་ནོ། །
 སྒྲ་བཤད། 
སྙིང་པོ་མེད་པའི་ལུས་ངག་གི་ཆ་ལུགས་རྣམས་བསྡུས་པའམ་བརྟུལ་ཞིང་ངེས་དོན་གྱི་སྤྱོད་པའི་རྗེས་སུ་ཞུགས་ཏེ་མཆོག་གི་དངོས་གྲུབ་ལ་རེ་བས་ན་བརྟུལ་ཞུགས་མཆོག་ཅེས་ཟེར་རོ། །
 དབྱེ་བ། 
བརྟུལ་ཞུགས་མཆོག་ལ་མི་གཞི་གཉིས་ཡོད། "གོས་དཀར་ལྕང་ལོའི་སྡེ་དང་རབ་བྱུང་ངུར་སྨྲིག་གི་སྡེ་རྣམས་"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར།ཞེས་གསུངས་པ་ནི། ཁྱིམ་པ་གོས་དཀར་ཅན་ཡིན་ཡང་ཆོས་ལ་ཞུགས་ནས་ལམ་ལ་སྤྱད་པ་ཡིན་ན་བརྟུལ་ཞུགས་མཆོག་ཡིན། རབ་ཏུ་བྱུང་བ་ཡིན་ནའང་ལམ་ལ་མ་སྤྱད་ན་བརྟུལ་ཞུགས་མཆོག་མ་ཡིན་པ་གསལ་པོ་ཡིན་ནོ། །ཐེག་པ་ཆེན་པོའི་བརྟུལ་ཞུགས་མཆོག
ཐེག་པ་ཆེན་པོའི་བརྟུལ་ཞུགས་མཆོག་ནི་ཁྱད་པར་ཞིག་ཡོད། "བྱང་ཆུབ་སེམས་དཔའི་བརྟུལ་ཞུགས་མཆོག་ཏུ་གྱུར་པ་ཚུལ་ཁྲིམས་ཀྱི་བསླབ་པའི་སྡོམ་པ་ལ་ལེགས་པར་གནས་པ་དེ་ལྟ་བུའི་ཐེག་པ་ཆེན་པོའི་དགེ་བའི་བཤེས་གཉེན་དམ་པ་མཁས་པ་དང་བཙུན་པའི་ཡོན་ཏན་གཉིས་དང་ལྡན་པ་"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར།ཞེས་གསུངས་པས་ཐེག་ཆེན་གྱི་བརྟུལ་ཞུགས་མཆོག་ལ་ཡོན་ཏན་གཉིས་ཡོད་དེ། གཅིག་ནི་ཚུལ་ཁྲིམས་ཀྱི་སྡོམ་པ་ལ་ལེགས་པར་གནས་པ་སྟེ་ཚུལ་ཁྲིམས་དག་པ་ཞིག་ཡིན་དགོས། གཉིས་པ་ནི་མཁས་པ་དང་བཙུན་པའི་ཡོན་ཏན་དང་ལྡན་ཞིང་ཐེག་ཆེན་གྱི་གཞུང་ལ་མཁས་ཞིག་ཡིན་དགོས་སོ། །བྱང་ཆུབ་སེམས་དཔའི་བརྟུལ་ཞུགས་མཆོག
བྱང་ཆུབ་སེམས་དཔའི་བརྟུལ་ཞུགས་མཆོག་ནི་ཐེག་ཆེན་གྱི་སྡོམ་པ་ལ་གནས་པ་ཞིག་ཡིན། "ཐེག་པ་ཆེན་པོའི་དགེ་བའི་བཤེས་གཉེན་ནི་ཐེག་ཆེན་གྱི་དོན་མཐའ་དག་ལ་མཁས་པ་དང་། བྱང་ཆུབ་སེམས་དཔའི་བརྟུལ་ཞུགས་མཆོག་སྡོམ་པ་ལ་གནས་པ་ནི་སྲོག་གི་ཕྱིར་ཡང་མི་བཏང་ངོ་། །"རྒྱལ་ཚབ་དར་མ་རིན་ཆེན། སྤྱོད་འཇུག་གི་རྣམ་བཤད་རྒྱལ་སྲས་འཇུག་ངོགས། ཤིང་དཔར།ཞེས་གསུངས་པ་ནི། བྱང་ཆུབ་སེམས་དཔའི་བརྟུལ་ཞུགས་མཆོག་ལ་ཡོན་ཏན་གཉིས་ཡོད། གཅིག་ནི་ཐེག་ཆེན་གྱི་དོན་ལ་ཤེས་རབ་ཕུལ་དུ་བྱུང་བ་ཞིག་ཡིན་དགོས། གཉིས་པ་ནི་བྱང་ཆུབ་སེམས་དཔའི་སྡོམ་པ་ལ་ཡང་དག་པར་གནས་པ་ཞིག་ཡིན་དགོས་པ་ཡིན་ནོ། །
 ཁྱད་ཆོས། 
བརྟུལ་ཞུགས་མཆོག་གི་ཁྱད་ཆོས་ཆེ་ཤོས་ནི། རང་གི་སྲོག་ལ་ཉེན་ཁ་ཡོང་ནའང་དགེ་བའི་བཤེས་གཉེན་ལ་བསྟེན་པ་སྤོང་མི་བྱེད་པ་ཡིན། "ཆོས་བཞི་པའི་མདོར། བྱང་ཆུབ་སེམས་དཔའ་སེམས་དཔའ་ཆེན་པོས་ཇི་སྲིད་འཚོའི་བར་དུ་དགེ་བའི་བཤེས་གཉེན་སྲོག་གི་ཕྱིར་ཡང་གཏང་བར་མི་བྱའོ་"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར།ཞེས་གསུངས་པ་ནི། ཆོས་བཞི་པའི་མདོ་ནས་དྲངས་པའི་ལུང་ཡིན། དེ་ནི་བྱང་ཆུབ་སེམས་དཔའ་ཞིག་ཡིན་ན། འཚོ་བ་ཅི་ལྟར་ཡང་དགེ་བའི་བཤེས་གཉེན་ལ་བསྟེན་པ་དང་། རང་གི་སྲོག་ལ་ཉེན་ཁ་ཡོང་ནའང་དགེ་བའི་བཤེས་གཉེན་ལ་བསྟེན་པ་སྤོང་བར་མི་བྱེད་པ་ཡིན་ནོ། །ཐེག་པ་ཆེན་པོའི་དགེ་བའི་བཤེས་གཉེན་གྱི་ཁྱད་ཆོས།
ཐེག་པ་ཆེན་པོའི་དགེ་བའི་བཤེས་གཉེན་ལ་ཡང་ཁྱད་ཆོས་ཡོད། "ཆེན་པོ་བདུན་དང་ལྡན་པའི་ཕྱིར་ཐེག་པ་ཆེན་པོ་སྟེ། དེའི་དོན་ལ་མཁས་པ་དང་བྱང་ཆུབ་སེམས་དཔའི་བརྟུལ་ཞུགས་མཆོག་སྟེ་སྡོམ་པ་ལ་གནས་པ་དེ་རང་གི་སྲོག་གི་ཕྱིར་ཡང་མི་གཏོང་ངོ་། །"རྒྱལ་སྲས་ཐོགས་མེད་བཟང་པོ། སྤྱོད་འཇུག་གི་འགྲེལ་པ་ལེགས་བཤད་རྒྱ་མཚོ། ཤིང་དཔར།ཞེས་གསུངས་པ་ནི། ཐེག་ཆེན་གྱི་དགེ་བའི་བཤེས་གཉེན་ལ་ཡོན་ཏན་གཉིས་ཡོད་དགོས། གཅིག་ནི་ཐེག་ཆེན་གྱི་ཆེན་པོ་བདུན་གྱི་དོན་ལ་ཤེས་རབ་ཡོད་པ་ཞིག་ཡིན་དགོས། གཉིས་པ་ནི་གང་ལ་ཡང་དགེ་བའི་བཤེས་གཉེན་ལ་བསྟེན་པ་སྤོང་མི་བྱེད་པ་ཞིག་ཡིན་དགོས་པ་ཡིན་ནོ། །
 ཕན་ཡོན། 
བརྟུལ་ཞུགས་མཆོག་ལ་བསྟེན་ན་ཕན་ཡོན་ཆེན་པོ་ཡོད། "ཡོན་ཏན་ཐམས་ཅད་དགེ་བའི་བཤེས་གཉེན་ལ་རག་ལས་ལ།"དཔའ་བོ་གཙུག་ལག་ཕྲེང་བ། སྤྱོད་འཇུག་གི་རྣམ་བཤད་ཐེག་ཆེན་ཆོས་ཀྱི་རྒྱ་མཚོ། ཤིང་དཔར། ཞེས་གསུངས་པ་ནི། ཆོས་ཀྱི་ཡོན་ཏན་ཐམས་ཅད་དགེ་བའི་བཤེས་གཉེན་ལ་བརྟེན་ནས་ཐོབ་ཀྱི་ཡོད། དགེ་བའི་བཤེས་གཉེན་ནི་ཆོས་སྟོན་མཁན་ཞིག་ཡིན་ལ། ཁོང་ལ་བསྟེན་ན་ཆོས་ཀྱི་ཡོན་ཏན་ཐོབ་ཀྱི་ཡོད། དེ་ལ་མ་བསྟེན་ན་ཆོས་ཀྱི་ཡོན་ཏན་ཐོབ་པ་ཧ་ཅང་དཀའ་བ་ཡིན་ནོ། །
 བསྟེན་ཚུལ། 
བརྟུལ་ཞུགས་མཆོག་ལ་བསྟེན་ཚུལ་ཡོད། "རང་གི་ལུས་དང་སྲོག་གི་ཕྱིར་ཡང་མི་གཏོང་ངོ་སྟེ་རང་གི་སྲོག་ལ་བབ་ཀྱང་བཀའ་འགལ་ཐུགས་དཀྲུགས་སོགས་མི་བྱ་བར་བླ་མ་ལ་བསྟེན་པ་མི་སྤང་བར་བྱ་དགོས་སོ། །"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར།ཞེས་གསུངས་པ་ནི། བརྟུལ་ཞུགས་མཆོག་ལ་ཇི་ལྟར་བསྟེན་དགོས་མིན་གསལ་པོ་བཤད་པ་ཡིན། རང་གི་འཚོ་བ་ལ་ཉེན་ཁ་ཡོང་ནའང་དགེ་བའི་བཤེས་གཉེན་ལ་བསྟེན་པ་སྤོང་མི་རུང་། དེ་ལ་བཀའ་འགལ་བྱེད་པ་དང་ཐུགས་ཡིད་མི་བདེ་བ་སྐྱེད་པ་སོགས་མི་རུང་བར་གུས་པ་ཆེན་པོས་བསྟེན་དགོས་པ་ཡིན་ནོ། །
 བསྟེན་པའི་ཚད། 
བརྟུལ་ཞུགས་མཆོག་ལ་བསྟེན་པའི་ཚད་ཇི་ལྟ་བུ་ཞིག་ཡིན། "དགེ་བའི་བཤེས་གཉེན་གྱི་ཕན་ཡོན་ཡང་ཤེས་རབ་ཀྱི་ཕ་རོལ་ཏུ་ཕྱིན་པ་བརྒྱད་སྟོང་པའི་རྟག་པར་རབ་ཏུ་ངུ་བའི་ལེའུ་ལས་ཤེས་པར་བྱའོ། །"ཤེས་རབ་འབྱུང་གནས་བློ་གྲོས། སྤྱོད་འཇུག་གི་དཀའ་འགྲེལ། ཤིང་དཔར།ཞེས་གསུངས་པ་ནི། དགེ་བའི་བཤེས་གཉེན་ལ་ཇི་ལྟར་བསྟེན་དགོས་པ་དང་ཕན་ཡོན་གང་ཡིན་པ་སྐོར་ལ་ཤེས་རབ་ཀྱི་ཕ་རོལ་ཏུ་ཕྱིན་པ་བརྒྱད་སྟོང་པའི་གཞུང་ནང་ཞིབ་ཏུ་བཤད་ཡོད། དེ་ལ་ལྟ་ན་དགེ་བའི་བཤེས་གཉེན་ལ་བསྟེན་ཚུལ་དང་ཕན་ཡོན་ཚང་མ་ཤེས་ཐུབ་ཀྱི་ཡོད་པ་ཡིན་ནོ། །
 བསྡུས་དོན། 
བརྟུལ་ཞུགས་མཆོག་ནི་ཐར་པའི་ལམ་ལ་ཞུགས་ཤིང་འབད་པ་ཆེན་པོ་བྱེད་མཁན་ཞིག་དང་། དེ་ལ་ཐུན་མོང་གི་ཉན་ཐོས་རང་རྒྱལ་གྱི་བརྟུལ་ཞུགས་མཆོག་དང་ཐུན་མོང་མ་ཡིན་པའི་བྱང་ཆུབ་སེམས་དཔའི་བརྟུལ་ཞུགས་མཆོག་གཉིས་ཡོད། དེ་ཚོའི་ཁྱད་ཆོས་གཙོ་བོ་ནི། རང་གི་སྲོག་ལ་ཉེན་ཁ་ཡོང་ནའང་དགེ་བའི་བཤེས་གཉེན་ལ་བསྟེན་པ་སྤང་བར་མི་བྱེད་པ་ཡིན། དེ་ལ་བསྟེན་ན་ཆོས་ཀྱི་ཡོན་ཏན་ཐམས་ཅད་ཀྱི་རྩ་བ་ཡིན་པར་བཤད་ཡོད། དེ་ཚོ་རྙེད་པ་ཧ་ཅང་དཀའ་ཡང་ཤིན་ཏུ་གལ་ཆེ་བ་ཡིན་ནོ། །
 ལུང་ཁུངས།